
      HotĂrâreA NR.10
privind modificarea Hotărârii Consiliului Local al Municipiului Craiova nr.7/2015 referitoare la acordarea unor facilităţi fiscale pentru administratorul şi rezidenţii Parcului Industrial „HIGH TECH INDUSTRY PARK CRAIOVA”
 Consiliul Local al Municipiului Craiova, întrunit în şedinţa ordinară din data de 26.01.2017;

 Având în vedere raportul nr. 6169/2017 întocmit de Direcţia Impozite şi Taxe prin care se propune modificarea Hotărârii Consiliului Local al Municipiului Craiova nr.7/2015 referitoare la acordarea unor facilităţi fiscale pentru administratorul şi rezidenţii Parcului Industrial „HIGH TECH INDUSTRY PARK CRAIOVA”;

 În conformitate cu prevederile Legii nr. 227/2015 privind Codul fiscal, art. 6 alin. 4, lit.h, art. 20 din Legea nr.186/2013 privind constituirea şi funcţionarea parcurilor industriale şi Ordinului nr. 2980/2013 privind acordarea condiţiilor de acordare a măsurilor de sprijin pentru investiţiile realizate în parcurile industriale, cu modificările ulterioare;
 În temeiul art. 36 alin.2 lit. b coroborat cu alin. 4 lit. c, art. 45, alin. 2, lit. c,  art.61 alin.2 şi art.115, alin.1, lit.b, din Legea nr.215/2001, republicată, privind administraţia publică locală. 

HOTĂRĂŞTE:
  Art.1. Se aprobă modificarea art.1 lit.a şi b din Hotărârea Consiliului Local al Municipiului Craiova nr.7/2015, care vor avea următorul conţinut:

             “a) scutire de la plata impozitului/taxei pe terenuri, corespunzător terenului  aferent parcului industrial, potrivit prevederilor art.464 alin.1 lit. n din  Legea 227/2015 privind Codul fiscal, cu modificările şi completările ulterioare;

              b) scutire de la plata impozitului/taxei pe clădiri, corespunzător clădirilor  care fac parte din infrastructura parcului industrial, în conformitate cu art.456 alin.1 lit i din Legea 227/2015 privind Codul fiscal, cu modificările şi completările ulterioare”. 
Art.2.Primarul Municipiului Craiova, prin aparatul de specialitate: Serviciul          Administraţie Publică Locală, Direcţia Impozite şi Taxe şi administratorul Parcului Industrial „HIGH TECH INDUSTRY PARK CRAIOVA” vor aduce la îndeplinire prevederile prezentei hotărâri

